Príloha č.1

**Podrobný opis predmetu zákazky**

**Predmet zákazky: Kompletná správa procesov spojených so vznikom, skladovaním a likvidáciou nebezpečného odpadu**

**Miesto dodania (odberné miesta): Stanice Záchrannej zdravotnej služby (ďalej len „stanice ZZS“, alebo „odberné miesto“).**

Vzhľadom na prebiehajúce výberové konania na prevádzkovanie ambulancií Záchrannej zdravotnej služby (staníc ZZS), verejný obstarávateľ v čase vyhlásenia zákazky nevie určiť presný počet a umiestnenie staníc ZZS BA. Vzhľadom na uvedené sa počet odberných miest a adresy odberných miest sa môžu počas trvania zmluvy zmeniť. Predpokladaný maximálny počet odberných miest je 70 odberných miest na území západného a stredného Slovenska.

V čase vyhlásenia zákazky verejný obstarávateľ požaduje plnenie na odberných miestach v zmysle prílohy-Odberné miesta

**Typ zmluvy: Zmluva o poskytovaní služieb na obdobie 24 mesiacov**

**Špecifikácia predmetu zákazky:**

Kompletná správa procesov spojených so vznikom, skladovaním a likvidáciou nebezpečného odpadu katalógového čísla 18 01 03 a zabezpečenie súvisiacich administratívnych činností v nasledovnom rozsahu:

Položka č.1: Nájom a komplexná správa skladovacích kontajnerov na nebezpečný odpad v rozsahu:

* Podľa aktuálnych potrieb objednávateľa, na základe objednávky dodanie uzatvárateľných, uzamykateľných skladovacích kontajnerov v červenej farbe s objemom 120L alebo 240L, spĺňajúcich legislatívne podmienky uskladnenia nebezpečného odpadu (ďalej len „NO“) katalógového čísla 18 01 03, vrátane označenia ADR nálepkou(piktogramom): „Infekčná látka, biologické riziko č 6.2.
* priebežná údržba prenajatých skladovacích kontajnerov podľa potrieb konkrétnej stanice ZZS BA, kontrola ich funkčnosti, resp. oprava prípadných poškodení.
* zabezpečiť prepravné obaly(plastové vaky dostatočnej hrúbky a odolné voči pretrhnutiu) na **primerané** množstvu odpadu na odvoz, ktoré musia byť označené katalógovým číslom odpadu.
* pravidelná dezinfekcia kontajnera, t.j. po každom zbere odpadu.
* zabezpečenie bezpečného uzavretia a prepravného obalu po prevzatí nebezpečného odpadu.

Položka č.2: Pravidelná kontrola odberných miest skladovania nebezpečného odpadu v rozsahu:

* pravidelná opakovaná odborná obhliadka staníc ZZS BA, ako pôvodcu odpadov, s cieľom zabezpečiť plnenie legislatívnych požiadaviek na skladovanie NO s katalógovým číslom 18 01 03.
* výkon kontroly dodržiavania pravidiel/ povinností v oblasti nakladania s NO s katalógovým číslom 18 01 03 v súlade s platnou právnou úpravou, na každej stanici ZZS BA.
* dodanie správy o vykonaní kontroly/auditu spolu so zisteniami a odporúčaniami jednotlivo za každé odberné miesto v papierovej a elektronickej forme.
* **výkon min. 2x ročne** v mesiacoch jún a december, resp. podľa potreby.

Položka č.3: Odber nebezpečného odpadu priamo u pôvodcu a jeho preprava v rozsahu:

* odber NO s katalógovým číslom 18 01 03 zo staníc ZZS BA v zmysle a za podmienok dodržania platnej legislatívy, upravujúcej nakladanie s odpadom a s nebezpečným odpadom, napr. zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „zákon č. 79/2015 Z. z.“), vyhláška MŽP SR č. 365/2015 Z. z., ktorou sa ustanovuje Katalóg odpadov v znení neskorších predpisov(ďalej len „vyhláška MŽP SR č. 365/2015 Z. z.“), vyhláška MŽP SR č. 371/2015 Z. z., ktorou sa vykonávajú niektoré ustanovenia zákona o odpadoch v znení neskorších predpisov (ďalej len „vyhláška MŽP SR č. 371/2015 Z. z.“), vyhláška MZ SR č. 553/2007 Z. z., ktorou sa ustanovujú podrobnosti o požiadavkách na prevádzku zdravotníckych zariadení z hľadiska ochrany zdravia v znení neskorších predpisov (ďalej len „vyhláška MZ SR č. 553/2007 Z. z.“).
* preprava odobratého odpadu v zmysle platnej legislatívy – dodržanie ustanovení Európskej dohody o medzinárodnej cestnej preprave nebezpečných vecí po ceste (ADR) - a vykládka na mieste likvidácie.
* **výkon: 1 x za 7 dní (4x mesačne)** výnimočne podľa potreby, s ohľadom na potreby ZZS BA podľa množstva odpadov vzniknutých na jednotlivých staniciach ZZS BA. V prípade potreby odvozu mimo harmonogramu bude tento odber hlásený poskytovateľovi telefonicky alebo e-mailom.

Položka č.4 - Zabezpečenie zhodnotenia alebo zneškodnenia nebezpečných odpadov v súlade s platnou legislatívou

* zhodnotenie alebo zneškodnenie odobratého odpadu. Uvedené množstvá sa môžu počas trvania zmluvy meniť, poskytovateľ bude fakturovať na základe jednotkovej ceny uvedenej v Návrhu na plnenie kritérií.
* zabezpečenie zhodnotenia/zneškodnenia odobratého odpadu, v zmysle zákona č. 79/2015 Z. z. o odpadoch a o zmene a doplnení niektorých zákonov.
* **výkon: 1 x za 7 dní (4x mesačne)** na každom odbernom mieste, výnimočne podľa potreby, s ohľadom na potreby ZZS BA podľa množstva odpadov vzniknutých na jednotlivých staniciach ZZS BA. V prípade potreby odvozu mimo harmonogramu bude tento odber hlásený poskytovateľovi telefonicky alebo e-mailom.

Položka č.5: Zabezpečenie administratívy súvisiacej s odberom, resp. odvozom, prepravou a likvidáciou odpadu v rozsahu:

* vypracovanie a aktualizácia prevádzkových poriadkov a havarijných plánov v zmysle platnej legislatívy.
* poradenstvo v oblasti nakladania s NO.
* vypracovanie a dodanie identifikačných listov NO pre každú stanicu ZZS BA osobitne
* pravidelné dodávanie SLNO pre každú stanicu ZZS BA.
* priebežná evidencia nebezpečného odpadu podľa druhu na evidenčnom liste v elektronickej podobe za každú stanicu ZZS BA.
* ohlásenie o prepravovanom nebezpečnom odpade za každú stanicu ZZS BA.
* vypracovanie Ohlásení o vzniku odpadu a nakladaní s ním v zmysle vyhlášky MŽP SR č. 366/2015 o evidenčnej povinnosti a ohlasovacej povinnosti a následne podľa 89/2024 Z. z. o evidenčnej a ohlasovacej povinnosti .
* sledovanie aktuálnych zmien ohľadne evidenčnej a ohlasovacej povinnosti a ich následná aplikácia.
* kompletná správa a archivácia dokumentácie.
* zastupovanie ZZS BA v prípadných konaniach pred orgánmi štátnej správy odpadového hospodárstva (Ministerstvo životného prostredia Slovenskej republiky, Krajský úrad životného prostredia a Okresný úrad životného prostredia).
* **výkon: 4x mesačne** na každom odbernom mieste, výnimočne podľa potreby s ohľadom na potreby ZZS BA podľa množstva odpadov vzniknutých na jednotlivých staniciach ZZS BA. V prípade potreby odvozu mimo harmonogramu bude tento odber hlásený poskytovateľovi telefonicky alebo e-mailom.

Položka č.6: Dodanie jednorazových klinik boxov určených pre uskladnenie ostrých odpadov v rozsahu:

* zabezpečenie potrebného počtu jednorazových klinik boxov v objeme 60l, dodanie jednorazových klinik boxov na odpad 18 01 03 na každé odberné miesto na základe vystavenej objednávky.
* výkon: max. 1x mesačne na každom odbernom mieste, resp. podľa potreby/objednávky, s ohľadom na potreby ZZS BA podľa množstva odpadov vzniknutých na jednotlivých staniciach ZZS BA. V prípade potreby odvozu mimo harmonogramu bude tento odber hlásený poskytovateľovi telefonicky alebo e-mailom.